Mart pesketaer - Wikipedia

# Mart pesketaer

### Diwar Wikipedia, an holloueziadur digor

| Mart pesketaer |

M. pennanti Kudenn ebet (LR/lc)
Rummatadur klasel
Riezad : | Loened
Skourrad : | Chordata
Kevrennad : | Vertebrata
Urzhiad : | Carnivora
Kerentiad : | Mustelidae
Iskerentiad : | Mustelinae
Genad : | Martes
Anv skiantel
Martes pennanti Erxleben, 1777

Ar pennad-mañ a denn d'ar vevoniezh

Ar mart pesketaer (Martes pennanti) zo ur mart Amerika an Norzh. Daoust d'e anv ne zebr ket pesked. E-barzh ar gwez e vev dreist holl. Krediñ a reer e teu e anv eus ar galleg fichet (kreoñ ar pudask. E rannvroioù'zo e anver anezhañ pekan, e anv en abenakieg.

## [kemmañ] Annez

Ar mart pesketaer a gaver en Amerika an Norzh, eus Sierra Nevadas e Kalifornia betek an Apalachoù ha bro-Saoz-Nevez. Bevañ a ra ivez e su Alaska hag e darn vrasañ Kanada. Un nebeud a gaver er Menezioù Roc'hek lec'h ma oant bet adlakaet. Seblantout a ra, avat, e oa treuzvevetur boblañs vihan e Montana daoust d'an hemolc'h. Bevañ a ra ar mart pesketaer er c'hoadegoù-pin dreist holl.

## [kemmañ] Livadur

Muzuliañ a ra ar varted besketaer etre 65 ha 125 cm ha pouezañ a reont etre 2 ha 7 kg. Brasoc'h ha pounneroc'h eget ar barezed eo ar piri. Ur blevad gell-du en-deus, gant ul lost ha pavioù du. Un nebeud pennoù o-deus un dachenn sklaeroc'h war o bruched. Pevar biz-troad en-deus gant skiltroù dam-guzh, ar pezh a ro tro dezhañ da ziskenn eus ar gwez e benn da gentañ. Un toulpad a vlev war o favioù a-revr a vez liammet ouzh ar wagrennoù-c'hwezh. Produiñ a reont un danvez c'hwezhus implijet e-pad an amzer-parañ. Brudet e vez ar mart pesketaer evit e gri a vez heñvel ouzh galv ur bugel.

## [kemmañ] Emzalc'h

Ur c'higdebrer eo ar mart pesketaer. Hemolc'h a ra anevaled vihan evel logod pe heureuchined-daredek, gwiñverien, minoc'hed pe zoken kirvi. Parañ a ra e-pad mizioù c'hwevrer hag ebrel met dizalet eo plantadur ar vi ha ne vez ganet ar venned nemet ur bloavez goude

## [kemmañ] Mirerezh

Digresket e oa bet poblañsoù a varted pesketaer abalamour d'an hemolc'h ha da distrujadur o annez. O vezañ abaf ez int diaez da c'houennañ en erreoù. E lec'hioù zo biz Amerika, avat, ma'z eo ar c'hoadegoù war gresk adarre e ya ar varted pesketaer da zichekoc'h. E-barzh er c'harterioù-annez ez eont hag er podoù-lastez. Argasiñ a reont ivez anevaled-ti evel ar c'hizhier.

## [kemmañ] Liammoù diavaez

- Ar mart pesketaer wan Animal Diversity Web

Adtapet diwar "http://br.wikipedia.org../../../m/a/r/Mart_pesketaer.html"

Rummadoù ar bajenn: Mustelidae

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Dansk
- Deutsch
- English
- Français
- Italiano
- Lietuvių
- Nederlands
- ‪Norsk (bokmål)‬
- Polski
- Русский
- Svenska
- Українська